2 திமொத்தேயு 2:8-13

"தாவீதின் மரபில் வந்த இயேசு கிறிஸ்து 
<br>இறந்து உயிர்பெற்று எழுந்தார் என்பதே என் நற்செய்தி. 
<br>இதனை நினைவில் கொள். 
<br>இந்நற்செய்திக்காகவே நான் குற்றம் செய்தவனைப் போலச் சிறையிடப்பட்டுத் துன்புறுகிறேன். 
<br>ஆனால் கடவுளின் வார்த்தையைச் சிறைப்படுத்த முடியாது. 
<br>தேர்ந்து கொள்ளப்பட்டவர்கள் மீட்பையும் அதனோடு இணைந்த என்றுமுள்ள மாட்சியையும் 
<br>கிறிஸ்து இயேசு வழியாக அடையுமாறு அனைத்தையும் பொறுத்துக் கொள்கிறேன். 
<br>பின்வரும் கூற்று நம்பத் தகுந்தது: 
<br>'நாம் அவரோடு இறந்தால், அவரோடு வாழ்வோம்; 
<br>அவரோடு நிலைத்திருந்தால், அவரோடு ஆட்சிசெய்வோம்; 
<br>நாம் அவரை மறுதலித்தால் அவர் நம்மை மறுதலிப்பார். 
<br>நாம் நம்பத்தகாதவரெனினும் அவர் நம்பத்தகுந்தவர். 
<br>ஏனெனில் தம்மையே மறுதலிக்க அவரால் இயலாது.' 
<br>இவற்றை நீ அவர்களுக்கு நினைவுறுத்து."

2 திமொத்தேயு 4:1-5

"கடவுள் முன்னிலையிலும் 
<br>வாழ்வோருக்கும் இறந்தோருக்கும் தீர்ப்பு அளிக்கப் போகிற கிறிஸ்து இயேசு முன்னிலையிலும் 
<br>அவர் தோன்றப்போவதை முன்னிட்டும் அவரது ஆளுகையை முன்னிட்டும் 
<br>நான் ஆணையிட்டுக் கூறுவது: 
<br>இறைவார்த்தையை அறிவி. 
<br>வாய்ப்புக் கிடைத்தாலும் கிடைக்காவிட்டாலும் இதைச் செய்வதில் நீ கருத்தாயிரு. 
<br>கண்டித்துப் பேசு; கடிந்துகொள்; 
<br>அறிவுரை கூறு; மிகுந்த பொறுமையோடு கற்றுக்கொடு. 
<br>ஒரு காலம் வரும். அப்போது மக்கள் நலந்தரும் போதனையைத் தாங்கமாட்டார்கள். 
<br>மாறாக, செவித்தினவு கொண்டவர்களாய்த் 
<br>தங்கள் தீய நாட்டங்களுக்கேற்பத் தங்களுக்கெனப் போதகர்களைத் திரட்டிக்கொள்வார்கள். 
<br>உண்மைக்குச் செவிசாய்க்க மறுத்துப் புனைகதைகளை நாடிச் செல்வார்கள். 
<br>நீயோ அனைத்திலும் அறிவுத் தெளிவோடிரு; 
<br>துன்பத்தை ஏற்றுக்கொள்; 
<br>நற்செய்தியாளனின் பணியை ஆற்று; 
<br>உன் திருத்தொண்டை முழுமையாய்ச் செய்."

சில பகுதிகள்
ஆசிரியர்
எழுதப்பட்ட சூழலும் நோக்கமும்
உட்பிரிவுகள்